Nadja Salerno-Sonnenberg

Nadja Rose Catherine Salerno-Sonnenberg (s. 10. tammikuuta 1961 Rooma) on viulisti. Hän syntyi Italiassa musikaaliseen perheeseen, mutta muutti kahdeksanvuotiaana Yhdysvaltoihin. Hän opiskeli Curtis Institute of Musicissa ja sitten Juilliard Schoolissa, jossa häntä opetti Dorothy DeLay.

Salerno-Sonnenberg esiintyi julkisesti solistina jo lapsena. Hän voitti vuonna 1981 kansainvälisen Walter Naumburg -viulukilpailun. Hän on paitsi esiintynyt laajalti ja levyttänyt, myös vieraillut televisio-ohjelmissa, kuten The Tonight Show’ssa.Musicianguide.com: Nadja Salerno-Sonnenberg Biography Hän sai vuonna 1999 Avery Fisher -palkinnon.Violinstudent.com 

Salerno-Sonnenberg perusti vuonna 2005 NSS Music -levy-yhtiön.About NSS MUSIC  Hänet nimitettiin tammikuussa 2008 New Century Chamber Orchestran konserttimestariksi ja musiikilliseksi johtajaksi.New Century Chamber Orchestra: Nadja Salerno-Sonnenberg, Music Director 

 Lähteet 

 Aiheesta muualla 
 Viralliset sivut 

Luokka:Italialaiset viulistit
Luokka:Yhdysvaltalaiset viulistit
Luokka:Vuonna 1961 syntyneet
Luokka:Elävät henkilöt